Igaelis Jadinas

Igaelis Jadinas (, tikroji pavardė Yiga–el Sukenik, 1917 m. kovo 21 d. Jeruzalė – 1984 m. birželio 28 d. Hadera) – Izraelio karinis veikėjas, archeologas, filosofijos daktaras.

 Biografija 
Tėvas archeologas Eliezeris Sukenikas. Studijavo archeologiją Hebrajų universitete Jeruzalėje. 1955 m. filosofijos daktaras.

Nuo 1959 m. Hebrajų universiteto profesorius, nuo 1970 m. Archeologijos instituto vadovas. 1932-1948 m. karinės organizacijos Hagana narys. 1949-1952 m. Izraelio ginkluotųjų pajėgų Generalinio štabo viršininkas.

 Mokslinė veikla 
Tyrė Kumrano rankraščius. Archeologijos ekspedicijų vadovas – 1955-1958 m. ir 1968 m. Hacoras, 1960-1961 m. Judėjos dykumos Negyvosios jūros šiaurės vakarinio kranto olos, 1963-1965 m. Masada.

 Bibliografija 
 Ritinių žinia (The Message of the Scrolls), 1957 m.
 Hacoras (Hazor), 3 t. 1958-1962 m.
 Archeologiniai karybos atradimai biblinėse žemėse (The Art of Warfare in Biblical Lands in the Light of Archeological Discovery), 1963 m.
 Masada (Masada), 1966 m.
 Bar Kochba, nauji atradimai apie antrojo žydų sukilimo prieš Romą legendinį didvyrį (Bar-Kokhba, the Rediscovery of the Legendary Hero of the Second Jewish Revolt Against Rome), 1971 m.

 Šaltiniai 

Kategorija:Izraelio archeologai